stanford-oval/wikipedia huggingface dataset:
היריבות בין הגולדן סטייט ווריורס לבין הקליבלנד קאבלירס
היסטוריה > עונת 2014/15

עם חזרתו של לברון ג'יימס לקאבלירס כשחקן חופשי ב-2014, הקבוצה הייתה פייבוריטית לעלייה לגמר ה-NBA. הקבוצה פתחה את העונה בצורה רעה, כאשר לאב נאבק בתפקידו החדש והקלע דיון וייטרס לא מסוגל להתמודד עם ההדחה לתפקיד משני. הקאבלירס פתחו את העונה עם מאזן עגום של 19–20. ג'יימס החמיץ שבועיים בחודש ינואר בשל פציעה בגב. מאוחר יותר באותו חודש, הקאבלירס העבירו בטרייד את וייטרס לאוקלהומה סיטי ת'אנדר, בעסקה שכללה גם את הניו יורק ניקס. מהניקס הם רכשו את קלעי השלשות ג'יי. אר. סמית' ואת הנכס ההגנתי אימאן שאמפרט. הקבוצה רכשה גם את הסנטר טימופיי מוזגוב מדנוור נאגטס בטרייד נפרד. שחקנים אלו היו קריטיים לחזרתה של הקבוצה לצמרת המזרח.
הווריורס פתחו את העונה במאזן 21–2 עם רצף של 16 ניצחונות, מה שהפך אותם לפייבוריטיים המוקדמים לאליפות ואת סטפן קרי למועמד לפרס ה-MVP. בנוסף, קליי תומפסון הפך לאחד הקלעים הטובים בליגה ודריימונד גרין העמיד ממוצעים של כ-12 נקודות, 8 ריבאונדים ו-4 אסיסטים למשחק. המאמן הרוקי של הווריורס, סטיב קר, היה מועמד למאמן השנה.
שתי הקבוצות חלקו את המשחקים ביניהן באותה עונה, וכל אחת ניצחה במגרש הביתי שלה.
אירווינג, ג'יימס, קרי ותומפסון נבחרו כולם לקבוצות האולסטאר, כאשר קרי סיים ראשון בהצבעות (1,513,324) וג'יימס סיים במקום השני (1,470,483). קרי זכה בפרס ה-MVP של העונה הסדירה, עם ממוצעים של 23.8 נקודות, 7.7 אסיסטים ו-2.0 חטיפות למשחק, וקלע 44.3% לשלוש נקודות. ג'יימס סיים שלישי בהצבעות ל-MVP, עם ממוצעים של 25.3 נקודות, 6.0 ריבאונדים ו-7.4 אסיסטים למשחק. שניהם נבחרו לחמישיית העונה ב-NBA, ואירווינג ותומפסון לנבחרו לחמישייה השלישית. הקאבלירס סיימו את העונה עם מאזן 53–29, והווריירס עם מאזן של 67–15.
היסטוריה > עונת 2015/16

הווריורס פתחו את עונת 2015/16 בתוצאה של 24–0, פתיחת העונה הטובה בתולדות ה-NBA ורצף הניצחונות השני באורכו בתולדות הליגה (33, לוס אנג'לס לייקרס ב-1971/1972). עד לפגרת האולסטאר, השיא של הווריורס היה 48–4, כולל צמד ניצחונות בעונה הסדירה מול קליבלנד. זה היה המאזן הטוב ביותר בפגרת האולסטאר בתולדות הליגה. קרי, תומפסון ודריימונד גרין זכו בבחירות למשחק האולסטאר. גולדן סטייט המשיכה לשבור את השיא מעונת 1995/1996 של שיקגו בולס, שהגיעו למאזן 72–10, על ידי ניצחון ב-73 משחקים. סטפן קרי הפך ל-MVP הראשון שנבחר פה אחד בתולדות ה-NBA באותה שנה.
למרות הדומיננטיות שלהם בעונה הרגילה, הווריורס התקשו בפלייאוף המערב. לאחר שהביסו את יוסטון רוקטס ופורטלנד טרייל בלייזרס כל אחת בחמישה משחקים ללא קרי, הווריורס נמתחו בשבעה משחקים על ידי אוקלהומה סיטי ת'אנדר בגמר המערב. הת'אנדר עלו ליתרון 3–1, אבל הווריורס הצליחו לחזור ולנצח את הסדרה.
הקאבלירס התמודדו עם כמה אתגרים בעונת 2015/16. אירווינג החלים מהפציעה בברך שספג במשחק הראשון בגמר העונה שעברה, אך החמיץ את רוב המחצית הראשונה של העונה. למרות קושי מסוים, קליבלנד הופיעה היטב במהלך החצי הראשון של העונה. באמצע העונה, עם מאזן של 30–11, המאמן הראשי דייוויד בלאט הוחלף בטיירון לו. הקבוצה סיימה את העונה הסדירה עם המאזן הטוב ביותר באזור המזרחי, הביסה את דטרויט פיסטונס ואטלנטה הוקס 4–0, וניצחה את טורונטו ראפטורס ב-6 משחקים כדי לעלות לגמר מול האלופה המכהנת, גולדן סטייט.
היסטוריה > עונת 2015/16 > גמר 2016

בגמר ה-NBA ‏2016 נפגשו הקאבלירס והווריירס זו העונה השנייה ברציפות. הווריורס ניצחו במשחקים 1 ו-2 באוקלנד בצורה משכנעת לפני שהסדרה עברה לקליבלנד. בעוד שקליבלנד ניצחה את משחק 3 בבית, הווריורס ניצחו את משחק 4 כדי לעלות ליתרון 3–1, כשניצחון אחד בלבד יספיק להם לזכייה בעדיפות שנייה ברציפות. במהלך המשחק, דריימונד גרין ביצע עבירה בוטה על לברון ג'יימס. לאחר שבדקה את התקרית לאחר המשחק, הליגה קבעה כי המריבה מצדיקה עבירה בוטה מדרגה 1, וגרין את גבול העבירות הבוטות של ה-NBA והושעה ממשחק 5.
קיירי אירווינג ולברון ג'יימס קלעו שניהם 41 נקודות במשחק 5 בחוץ כדי להשאיר את הסדרה בחיים, והפכו לצמד הראשון שקולע לפחות 40 נקודות במשחק גמר. בחזרה בקליבלנד, לברון המשיך ביכולת הקליעה המעולה שלו, והשיג עוד משחק של 41 נקודות במשחק 6 בבית של הווריורס, שפתחה עם יתרון 31–9 אך סבלה מהרחקה מאוחרת של קרי. ג'יימס הפך לשחקן הראשון מאז שאקיל אוניל שקלוע מעל 40 נקודות בשני משחקי גמר רצופים.
כשהסדרה חזרה לאורקל ארנה כדי להכריע את האליפות, הווריירס והקאבלירס היו צמודים במשך רוב משחק 7. בסוף הרבע הרביעי, כשהתוצאה בשוויון 89–89, לברון ג'יימס חסם את אנדרה איגודלה לאחר שרדף אחריו לאורך כל המגרש, במהלך שנודע לאחר מכן בשם "החסימה" (The Block). זמן קצר לאחר מכן, קיירי אירווינג קלע שלשה מעל סטפן קרי כדי לתת לקליבלנד את היתרון, עליו הם שמרו עד הניצחון 93–89. זו הייתה האליפות הראשונה של קליבלנד והפך אותה לקבוצה הראשונה בהיסטוריה של גמר ה-NBA שחזרה מפיגור 3–1. לברון ג'יימס הפך לשחקן השלישי בלבד בתולדות ה-NBA שרושם טריפל דאבל במשחק 7 של הגמר ונבחר פה אחד ל-MVP של הגמר לאחר שהוביל בכל חמש הקטגוריות של נקודות, ריבאונדים, אסיסטים, חטיפות וחסימות.
תוצאות היריבות

הדעה הרווחת היא שהיריבות הסתיימה לאחר שלברון ג'יימס עזב את הקאבלירס וחתם בלוס אנג'לס לייקרס ב-2018. הקאבלירס נכנסו לבנייה מחדש שמרכזה את בחירות הדראפט בסיבוב הראשון שלהם ב-2018 ו-2019, קולין סקסטון, ודריוס גרלנד, בהתאמה. הקאבס השאירו גם את טריסטן תומפסון וקווין לאב שישמשו כמנהיגים. הקאבלירס התקשו בשתי העונות הבאות שלהם, וסיימו במאזנים שליליים של 19–63 ב-2018/2019 ו-19–46 בעונת 2019/2020 לפני הפסקתה עקב מגפת הקורונה. הקאבלירס לא היו בין 22 הקבוצות שהוזמנו להשלים את העונה בבועת ה-NBA באורלנדו, פלורידה. הקבוצה פיטרה את מאמנה, טיירון לו, שישה משחקים בלבד בתוך עונת 2018/2019. במקומו מונה לתפקיד ג'ון ביליין, אך הוא התפטר באמצע עונת 2019/20. עוזר המאמן ג'יי. בי. ביקרסטאף מונה למאמן ראשי זמני ובסופו של דבר למאמן קבוע לעונת 2020/2021. הקאבלירס כמעט חזרו לפלייאוף בעונת 2021/2022, אך הפסידו לאטלנטה הוקס בפלייאין ה-NBA.
הווריורס חזרו לגמר החמישי ברציפות שלהם ב-2019, בניסיון לזכות באליפות שלישית ברצף, אבל הפסידו לטורונטו ראפטורס 2–4. קווין דוראנט ואנדרה איגודלה עזבו את הווריורס לברוקלין נטס וממפיס גריזליס, בהתאמה, אחרי ההפסד בגמר. המעברים הללו, בשילוב עם פציעות של קליי תומפסון וסטפן קרי, הובילו את הווריורס לסיים במאזן 15–50, הגרוע ביותר ב-NBA, בעונת 2019/20 המקוצרת ולא הוזמנו לסיים את העונה.
הווריורס חזרו לגמר ב-2022. איגודלה חזר לגולדן סטייט אחרי שנתיים בממפיס ומיאמי. קרי ותומפסון חזרו לאחר שהחמיצו חלקים גדולים משתי העונות הקודמות בגלל פציעות. הווריורס ניצחו את בוסטון סלטיקס (בשחזור גמר 1964) בשישה משחקים כדי לזכות באליפות הרביעית שלהם בשמונה שנים ובשביעית בסך הכל.
הקבוצות שיחקו שמונה משחקים מאז עזיבתו של ג'יימס ללייקרס, כשהווריירס מחזיקים במאזן מושלם של 8–0.
שחקנים

מאז עונת 2014/2015, לברון ג'יימס וסטפן קרי נתפסו כפנים של הקאבלירס והווריירס, בהתאמה. במקרה, הם נולדו באותו בית חולים באקרון, אוהיו. בקאבלירס, קווין לאב, ג'יי. אר. סמית' וטריסטן תומפסון הם השחקנים הנוספים היחידים שהופיעו בכל ארבעת משחקי גמר ה-NBA. חוץ מקרי, אנדרה איגודלה, דריימונד גרין, קליי תומפסון ושון ליווינגסטון הם שחקני הווריירס היחידים ששיחקו בכל ארבעת משחקי גמר ה-NBA עם הקבוצה.
אנדרסון ורז'או היה היחיד שהיה הן בסגל הקאבלירס והן בווריירס בגמרים (אם כי הוא לא זכה באליפות, אך קיבל טבעת ב-2017), כשלא שיחק עקב פציעה בגמר 2015 עם קליבלנד ושיחק בגמר 2016 עם גולדן סטייט.
ראו גם

גולדן סטייט ווריורס
קליבלנד קאבלירס
היריבות בין הבוסטון סלטיקס לבין הלוס אנג'לס לייקרס
הערות שוליים

↑  "LeBron James of Cleveland Cavaliers expected to miss 2 weeks". Espn.com. 2015-01-02. נבדק ב-2017-05-29.
↑  "2015 NBA All-Star Game Voting". Basketball-Reference.com. 1970-01-01. נבדק ב-2017-05-29.
↑  "Stephen Curry Stats". Basketball-Reference.com. נבדק ב-2017-05-29.
↑  "LeBron James Stats". Basketball-Reference.com. נבדק ב-2017-05-29.
↑  "Kevin Love Stats". Basketball-Reference.com. נבדק ב-2017-05-29.
↑  "NBA finals: Golden State Warriors win title against Cavaliers – as it happened". Guardian. 13 ביוני 2017. נבדק ב-14 ביוני 2017. {{cite web}}:  (עזרה)
↑  Stein, Marc (28 במאי 2018). "Warriors Dispatch Rockets, Setting Up Fourth Finals Against Cavs". The New York Times. {{cite news}}:  (עזרה)
↑  Reynolds, Tim (9 ביוני 2018). "LeBron James played with injured right hand for final three games". NBA.com. {{cite web}}:  (עזרה)
סטפן קרי (בתמונה) מהווריירס זכה בפרס ה-MVP של העונה הסדירה ב-NBA ב-2015.
בעונת 2015/16 פוטר המאמן דייוויד בלאט (משמאל), והוחלף על ידי עוזרו טיירון לו (מימין).
פנים הקווידן לואנס ארנה בקליבלנד לפני תחילת המשחק הרביעי של גמר ה-NBA ‏2016.
לברון ג'יימס (מימין) תוקף את קליי תומפסון (משמאל) בגמר 2016.
הווריורס המשיכו את הדומיננטיות שלהם עם החתמתו של קווין דוראנט (בתמונה) לעונת 2016/2017.
הטבח בבית הספר במפונדווה

| --- | --- |

אחד מאגפי בית הספר שנשרף בפיגוע  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 תאריך:  16 ביוני 2023
 מקום:  במפונדווה, אוגנדה אוגנדה
 מטרה:  רצח וחטיפת תלמידים
 קואורדינטות:  0°01′41″N 29°44′09″E﻿ / ﻿0.028065393779440905°N 29.735831536732938°E﻿ / 0.028065393779440905; 29.735831536732938
 סוג:  טבח בבית הספר, פיגוע 
 נשק:  רובים, אקדחים ומצ'טות
 הרוגים:  42
 חטופים:  6
 פצועים:  8
 מבצע:  ברית הכוחות הדמוקרטיים 
 מספר מפגעים:  5
 מפגעים הרוגים:  2
 מניע:  השתלטות המדינה האיסלמית על מרכז אפריקה
 he    (למפת אוגנדה מוגדלת) קמפלה גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט מפונדווה(למפת אוגנדה רגילה) קמפלה גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט מפונדווה
 
הטבח בבית הספר במפונדווה אירע ב-16 ביוני 2023 בשעה שמחבלים מברית הכוחות הדמוקרטיים (אנ') (ADF), (קבוצה ג'יהאדיסטית המקושרת למדינה האסלאמית - דאעש),  תקפו בית ספר תיכון בעיירה מפונדווה (אנ'), עיירה במחוז קאסה שבמערב אוגנדה, על הגבול עם הרפובליקה הדמוקרטית של קונגו. 42 בני אדם נהרגו, בהם 38 תלמידים; 8 נפצעו.
רקע

בית הספר התיכון Mpondwe Lhubiriha הוא פנימייה הנמצאת במפונדווה. זהו בית ספר בבעלות פרטית קנדית, שנבנה על ידי עמותת NGO Partnerships for Opportunity Development Association (PODA).  בזמן הפיגוע ביוני 2023, גרו בפנימייה 63 תלמידים. על פי הצהרות הגברת הראשונה ושרת החינוך ג'נט מוסווני (אנ'), הבעלות והשליטה בבית הספר אינם ברורים
בשנת 1987 החלה קבוצת המורדים הנוצרים, צבא ההתנגדות של האל (LRA) במרד כנגד ממשלת אוגנדה. החטיפה ההמונית הגדולה ביותר שלהם הייתה מבית ספר תיכון בשנת 1996 באבוקה, שבמחוז אפאק, באזור הצפון. קבוצות מורדים איסלאמיסטיות ביצעו פיגועי התאבדות ב-2010 בקמפלה, כמו גם ב-2021 בקמפלה ובמחוזות מפיג'י ונאקאסקי באזור המרכז. המתקפה על בית הספר התיכון Mpondwe Lhubiriha סימנה את המתקפה הראשונה של ברית הכוחות הדמוקרטיים הג'יהאדיסטים (ADF) (המקושרים ל-LRA) על בית ספר אוגנדי מזה 25 שנים. ביוני 1998, הטבח בקיצ'וואמבה התרחש על ידי ADF במכללה הטכנית של אוגנדה, Kichwamba, ליד הגבול עם הרפובליקה הדמוקרטית של קונגו, באותה מתקפה נהרגו 80 סטודנטים, שנשרפו חיים במעונותיהם ונחטפו למעלה מ-100 אחרים.
התקרית

התקפת המחבלים על בית הספר התרחשה בשעה 23:30 EAT, בערך. קבוצה של חמישה מחבלים הציתה את מעונות הבנים ובזזו חנות מזון במהלך התקיפה. 42 בני אדם נהרגו בהתקפה, בהם 38 תלמידים, שומר בית הספר ושלושה תושבים מקומיים;   משטרת אוגנדה מסרה, שגילם של הנרצחים נע בין 12 ל-95,  מבין התלמידים שנהרגו, 20 היו בנות ועוד 18 היו נערים שמתו במהלך ההצתה.  שמונה בני אדם נפצעו באורח קשה ואושפזו במצב אנוש. דיווחים ראשוניים הצביעו על כך ששישה אחרים נחטפו, כמעט כולן תלמידות.  חלק מהגופות סבלו מכוויות נרחבות, דבר שהצריך בדיקות DNA לצורכי זיהוי. התוקפים התעמתו גם עם אשתו של מנהל בית הספר בביתה שבמתחם, אך מכיוון שהיא מניקה, הם אפשרו לה ולילדיה להימלט לפני שהציתו את הבית.
המפגעים

לדברי האלוף דיק אולום מכוח ההגנה העממית של אוגנדה, כוחות הביטחון קיבלו מידע מודיעיני המצביע על נוכחותם של המורדים באזור הגבול בצד של הרפובליקה הדמוקרטית של קונגו (DRC), לפחות יומיים לפני המתקפה. המשטרה הלאומית שלאוגנדה קבעה שהמפגעים הם מברית הכוחות הדמוקרטיים (ADF) והם האחראים למתקפה.
אחרית דבר

פרד אנגה, דובר המשטרה הלאומית, הצהיר כי הגופות הועברו לבית החולים בוורה. הרשויות הצהירו כי חיילי אוגנדה רדפו אחרי המפגעים, שנמלטו לכיוון הפארק הלאומי וירונגה שבקונגו. בנוסף, צבא אוגנדה גייס כלי טיס כדי לסייע באיתור קבוצת המורדים.
בהצהרה ב-19 ביוני, הודיע דובר משטרת אוגנדה על מעצרם של 20 אנשים החשודים בשיתוף פעולה עם ברית הכוחות הדמוקרטים (ADF), בין החשודים גם מנהלי בית הספר. כמוכן נאמר שמספר התלמידים החטופים נותר לא ברור, אך הוא לא יותר משישה. ב-21 ביוני חילצו כוחות אוגנדה שלושה מהתלמידים החטופים בתוך הפארק הלאומי וירונגה שבקונגו. דובר הצבא פליקס קולאייג'ה אמר שבחילוץ נהרגו שני מחבלים ונתפסו שני אקדחים. אישה אם לשני ילדים שנחטפו, מחוץ לבית הספר חולצה אף היא.
משרד החינוך והספורט של אוגנדה, פיצה כל אחת מהמשפחות השכולות ב-5 מיליון שילינג (בערך 1,350 דולר ארצות הברית) כדי לסייע להן בהוצאות הלוויות. התלמידים הפצועים קיבלו 2 מיליון שילינג כדי לסייע להם בכיסוי הטיפולים הרפואיים שלהם.
תגובות בינלאומיות

האיחוד האפריקאי, האו"ם, צרפת וארצות הברית גינו בחריפות את הפיגוע והביעו תנחומים למשפחות הקורבנות.
מזכ"ל האו"ם, אנטוניו גוטרש, אמר בנאומו כי "יש להעמיד לדין את האחראים למעשה הנורא הזה".
הערות שוליים

↑  West, Sunguta (31 במאי 2019). "Has Islamic State Really Entered the Congo and is an IS Province There a Gamble?" (PDF). Terrorism Monitor. Jamestown Foundation. 17 (11): 7–9. ארכיון (PDF) מ-26 ביולי 2019. נבדק ב-26 ביולי 2019. {{cite journal}}:  (עזרה)
↑  "Parents submit DNA samples to ID Uganda school massacre victims". Al Jazeera. 20 ביוני 2023. נבדק ב-20 ביוני 2023. {{cite news}}:  (עזרה)
↑  "Dozens killed, six abducted in an attack on Uganda school". Al Jazeera. 17 ביוני 2023. נבדק ב-17 ביוני 2023. {{cite news}}:  (עזרה)
↑  "School targeted in Uganda massacre was built with help from Canadian non-profit". CBC News. 18 ביוני 2023. ארכיון מ-19 ביוני 2023. נבדק ב-2023-06-20. {{cite web}}:  (עזרה)
↑  Kamurungi, Elizabeth (17 ביוני 2023). "Attacked school had ownership wrangles: Janet". The Monitor. נבדק ב-18 ביוני 2023. {{cite news}}:  (עזרה)
1 2 3  "Uganda school attack: Dozens of pupils killed by militants linked to Islamic State group". BBC News (באנגלית בריטית). 2023-06-17. נבדק ב-2023-06-24.
↑  "Ugandan border town buries victims of rebel massacre that left 42 dead, mostly students". Associated Press. 18 ביוני 2023. נבדק ב-18 ביוני 2023. {{cite news}}:  (עזרה)
↑  Yee, Isaac; Feleke, Bethlehem; Lau, Chris (17 ביוני 2023). "ISIS-linked rebel group attacks Ugandan school, killing dozens" (באנגלית). CNN. נבדק ב-17 ביוני 2023. {{cite news}}:  (עזרה)
↑  Kasese attack: Police say 20 'collaborators' arrested, New Vision (באנגלית)
↑  "Uganda school attack: What we know so far". Al Jazeera. 18 ביוני 2023. נבדק ב-19 ביוני 2023. {{cite web}}:  (עזרה)
↑  Mukiibi, Hellen (17 ביוני 2023). "ADF Attack Kasese, Over 25 Civilians Confirmed Dead". New Vision (באנגלית). נבדק ב-17 ביוני 2023. {{cite news}}:  (עזרה)
↑  Matege, Steven Denis; Amanyire, Samuel (17 ביוני 2023). "Kasese ADF attack: 'Breastfeeding saved my life'". New Vision. נבדק ב-19 ביוני 2023. {{cite news}}:  (עזרה)
↑  "Uganda: 25 killed by militants in school attack" (באנגלית בריטית). BBC News. 17 ביוני 2023. נבדק ב-17 ביוני 2023. {{cite news}}:  (עזרה)
↑  "Kasese attack: Police says 20 'collaborators' arrested". New Vision. 19 ביוני 2023. נבדק ב-19 ביוני 2023. {{cite news}}:  (עזרה)
↑  "Three students abducted in deadly school attack rescued by Ugandan forces". CNN.
↑  Amanyire, Samuel (18 ביוני 2023). "Kasese ADF attack: Families receive sh5m each for burial expenses". New Vision. נבדק ב-18 ביוני 2023. {{cite news}}:  (עזרה)
↑  Reuters (2023-06-19). "Uganda detains 20 rebel 'collaborators' after student massacre". Reuters (באנגלית). נבדק ב-2023-06-24.
↑  "Dozens killed in militant attack on school in western Uganda". France 24 (באנגלית). 17 ביוני 2023. ארכיון מ-19 ביוני 2023. נבדק ב-2023-06-20. {{cite web}}:  (עזרה)
↑  France-Presse, Agence (18 ביוני 2023). "Families in Uganda bury their dead after school massacre". The Guardian (באנגלית בריטית). ISSN 0261-3077. ארכיון מ-19 ביוני 2023. נבדק ב-2023-06-20. {{cite news}}:  (עזרה)
חיילי צבא אוגנדה בשערי בית הספר לאחר שהותקף על ידי מחבלים מארגון ברית הכוחות הדמוקרטים ADF 
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הלל דן

| --- | --- |

 לידה:  1900 ה'תר"ס או ה'תרס"א ליטא, האימפריה הרוסית
 פטירה:  9 בינואר 1969 (בגיל 69 בערך) י"ט בטבת ה'תשכ"ט ישראל 
 מדינה:  ישראל 
 מקום קבורה:  עין חרוד מאוחד 
 ידוע בשל:  ממנהלי סולל בונה
 
הלל דן וגולדה מאיר ב-1949 בעת בהנחת אבן הפינה למפעל צינורות.
מחצבת 4.5 של אבן וסיד בנשר מהספר בדרך לא סלולה – הגדת סולל בונה של דן הלל, פורסם ב-1963
הלל דן (1900, ה'תר"ס או ה'תרס"א – 9 בינואר 1969, י"ט בטבת ה'תשכ"ט) היה מראשוני העלייה השלישית, היה ממנהלי חברת סולל בונה ועמד בראשה מהתקופה שלפני הקמת המדינה ועד שנות החמישים.
חייו

דן נולד בליטא בשנת 1900 לשרגא ויהודית ועלה ארצה ב-1920. היה ממנהיגי גדוד העבודה, עבד בסלילת כבישים, בחציבה ובשיתוף פעולה עם סולל בונה. עבד בנהריים במפעל החשמל של פנחס רוטנברג.
דן היה אחד מחמשת מנהלי סולל-בונה מ-1933. סולל-בונה, שהייתה חברה הסתדרותית, פעלה בתקופת כהונתו הן לקידום מטרות עסקיות והן ציוניות. הלל דן גם הרחיב את פעולת המשק ההסתדרותי לתחומי התעשייה. לפי שמחה בלאס, הלל דן הוא אחד מארבעה אנשים שתרמו, לפני קום המדינה, "תרומה שאחר לא היה תורם". וכך כתב עליו:
כמעט לבדו הקים את התעשיה ההסתדרותית. אם לא יושמדו המסמכים, ידעו כותבי ההיסטוריה להעריך את תרומתו הסגולית לגיבוש הכוח, שעל בסיסו הוקמה המדינה.
ב-1953 נענה לבקשת הממשלה ועמד, יחד עם פנחס ספיר, בראשות מינהל מיוחד שיטפל בשילומים מגרמניה, לאחר שלוש שנים שב לעבודה מלאה בסולל בונה.
בשלהי שנות ה-50 נקלע לעימותים עם בכירי ההסתדרות ומפלגת מפא"י. הם סברו שהתנהלותו דורסנית וכוחנית, והוא, כמו החברה שעמד בראשה, סולל בונה, צוברים עוצמה רבה מדי שעלולה להוות סכנה למשק כולו. מזכ"ל ההסתדרות, פנחס לבון, הקים ועדה שהמליצה על פיצול סולל בונה לשלוש חטיבות נפרדות, ולאחר הפיצול, ב-1958, עזב דן את החברה שהייתה מזוהה עמו במשך שלושים שנה.
לאחר שסיים את תפקידו כאחראי לניהול המשק ההסתדרותי (סולל בונה, כור) פנה הלל דן לפעול בשוק הפרטי. כן ניהל מ-1962 את החברה לפיתוח המדע מטעם משרד הביטחון. דן נפטר ב-9 בינואר 1969 מהתקף לב בעת עמדו על דוכן העדים בבית המשפט, במסגרת תביעה נגדו בנוגע לעסקיו הפרטיים.
דן נישא לחיה לבית אליס, ולהם שתי בנות.
ספרו

בדרך לא סלולה: הגדת סולל בונה, הוצאת שוקן, תשכ"ג (1963)
הערות שוליים

↑  שלמה שבא, דרך במדבר, עמ' 271
↑  שלמה שבא, דרך במדבר, עמ' 283 ואילך
↑  הלל דן, דבר, 10 בינואר 1969
| --- | --- |
בקרת זהויות :  NLI: 987007302057805171  ISNI: 0000 0001 0812 740X  VIAF: 160599014   WorldCat (עם VIAF): 160599014
הנס ליפרסהיי

| --- | --- |

 לידה:  בערך 1570 הרפובליקה הפדרלית של גרמניה 
 פטירה:  29 בספטמבר 1619 מידלבורך, צרפת 
 מקום מגורים:  הולנד
 עיסוק:  לוטש עדשות
 תרומות עיקריות
 המצאת הטלסקופ הראשון והפצת תוכניות הבנייה שלו.
 
הנס ליפרסהיי או ליפרהיי (בהולנדית: Hans Lippershey או Hans Lipperhey; בערך 1570 – 29 בספטמבר 1619) היה לוטש עדשות הולנדי.
הוא נולד בווזל (אנ') (כיום במערב גרמניה) ועבר למידלבורך שבהולנד, שם התחתן ב-1594 והפך לאזרח ב-1602.
מייחסים לליפרסהיי את המצאת הטלסקופ הראשון והפצת תוכניות הבנייה שלו. נראה שהיו משקפות וטלסקופים פשוטים הרבה לפני זמנו אך סבורים כי ליפרסהיי היה הראשון שטרח וביקש פטנט על התוכניות שלו. בכך הקדים את יאקוב מטיוס בשבועות בודדים. ליפרסהיי נתן את רשותו לציבור להשתמש בתוכניות ב-1608. אמנם בקשת הפטנט של ליפרסהיי לא אושרה, אך ממשלת הולנד גמלה לו בעין יפה על עותקים של תוכניותיו.
תיאור המצאתו של ליפרסהיי הגיע במהרה לאוזני גלילאו גליליי, שבנה לפיו דגם מתפקד ב-1609 ובו ערך את תצפיותיו ב-1610.
על פי האגדה היו אלה ילדיו של ליפרסהיי שגילו את הטלסקופ כאשר שיחקו בכמה עדשות פגומות בסדנה של אביהם. לא ברור עד כמה סיפור זה אמין. בנו של זכריאס ינסן, עושה משקפיים ממידלברך, העיד לאחר שנים רבות שליפרסהיי גנב את רעיון הטלסקופ מאביו.
מכתש ליפרסהיי שעל הירח נקרא על שמו של הנס ליפרסהיי.
לקריאה נוספת

דניאל ג'. בורסטין, המגלים - The discoverers, רנדום האוס, ניו יורק, 1983 (באנגלית)
המודל של טיילר

המודל של טיילר, הידוע כ-Tyler Rationale, הוא מסגרת תאורטית בפילוסופיה של החינוך, לפיתוח תוכנית לימודים בגישה מדעית-שיטתית. המודל פותח על ידי ראלף טיילר (אנ'), שנחשב לאבי תורת המדידה והערכה בחינוך פורמלי, בשנות ה-40 של המאה ה-20.
היסטוריה של המודל

טיילר התמחה בפיתוח תוכניות לימודים, ובשיטות הערכה של תוצרי לימוד.
בשנת 1949 סיכם את רעיונותיו בספר Basic Principles of Curriculum and Instruction (עקרונות בסיסיים של תוכניות לימודים), שהפך לרב-מכר והודפס מאז ועד היום (2016) ב-36 מהדורות. הספר השפיע על בנייה של תוכניות לימודים בכל מקצוע בכל העולם. המודל שימש את טיילר בקריירה ארוכה של ייעוץ לבכירי מערכת החינוך האמריקנית. בשנת 1952 ייעץ לנשיא הארי טרומן ברפורמה לתוכניות הלימודים, ותחת הנשיא דווייט אייזנהאואר היה יושב ראש ועידת הנשיא לילדים ולנוער. הוא שימש כיועץ מרכזי גם בממשל ג'ונסון.
טיילר ייעץ בנושא תוכניות לימודים למשרד החינוך הישראלי. מאז, המודל של טיילר מקובל כמסגרת לתוכניות הלימודים במערכת החינוך הישראלית.
עקרונות המודל

המודל ידוע בפשטותו. הוא נועד בראש ובראשונה לענות על ארבע שאלות בסיסיות:
הגדרת מטרות: מהן מטרותיו של המוסד החינוכי הספציפי שאותו נועדה התוכנית לשרת?
אמצעים חינוכיים: אילו חוויות חינוכיות יכולות להועיל בהשגת המטרות?
ארגון: כיצד ניתן לארגן את החוויות כדי ליצור לימוד יעיל ומשמעותי?
הערכה: כיצד ניתן להעריך את יעילותה של הלמידה, בהשגת המטרות?
טיילר מתבסס בספרו על גישה מודרנית-רציונליסטית, הרואה את פעולותיו של התלמיד כגורם האפקטיבי ביותר בתהליך הלימוד. "התלמיד לומד את מה שהוא עושה, לא את מה שהמורה עושה."
וזאת בהתאמה להגדרה של טיילר למהותו של החינוך: "חינוך הוא שינוי מכוון בהתנהגות הלומד, בתנאים של חוסר כפייה."
על פי הסכמה המקובלת לתיאור המודל של טיילר, המטרות של בית הספר או המוסד המחנך מושגות כשלב אחרון, שהשלבים המובילים אליו הם: שילוב של צורכי החברה (אילו מקצועות ופונקציות נדרשים), צורכי הלומד, ומבנה המקצוע הנלמד - ואלה משמשים להגדרה של מטרות זמניות וניתנות למדידה או להערכה; ואלה בשילוב עם פילוסופיה חינוכית כוללת, ובהתאם לידע שנצבר באשר לפסיכולוגיה של הלומדים, מובילים להשגת המטרות.
בתכנון הלימודים, טיילר גורס שיש לקחת בחשבון את גרעין החומר, כנושא המרכזי של תחום הידע, הנבנה על בסיס היסודות המארגנים שלו. טיילר גם הדגיש את הצורך הקריטי בהתחשבות של תהליך הלימוד בגורם ההתרחשות בכיתה; בכך שינה טיילר במידה רבה תפיסה קודמת, שבמסגרתה הייתה התעלמות במידה רבה מהסביבה החברתית שבה נעשה הלימוד. התחשבות כזאת מחייבת תכנון מתפתח ומשתנה, תוך כדי הפעלת תוכנית הלימודים, ובתגובה לתנאים המשתנים.
לקריאה נוספת

טיילר, ראלף וינפרד. עקרונות יסוד לתכנון הלימודים וההוראה, ירושלים: משרד החינוך והתרבות.
Tyler, R.W. (1949) Basic Principles of Curriculum and Instruction. University of Chicago Press. pp 43-62.
Ornstein, A. C., & Hunkins, F. P. (1998). Curriculum foundations, principles, and issues. Needham Heights, MA: Allyn & Bacon.
סכמה של המודל של טיילר
הנס לנגסדורף

| --- | --- |

 לידה:  20 במרץ 1894 ברגן אאוף ריגן, הקיסרות הגרמנית הקיסרות הגרמנית 
 התאבד:  20 בדצמבר 1939 (בגיל 45) בואנוס איירס, ארגנטינה ארגנטינה 
 מקום קבורה:  בית הקברות לה צ'קריטה 
 מדינה:  הקיסרות הגרמנית, גרמניה הנאצית 
 השתייכות:  הצי הקיסרי הגרמני 
 תקופת הפעילות:  מ-1912 
 דרגה:   קפיטן צור זי
 פעולות ומבצעים
 מלחמת העולם הראשונה  מלחמת העולם השנייה  קרב יוטלנד  קרב נהר לה פלטה 
 עיטורים
 צלב הברזל 
 
הנס וילהלם לנגסדורף (בגרמנית: Hans Wilhelm Langsdorff;‏ 20 במרץ 1894 – 19 בדצמבר[דרושה הבהרה] 1939) היה קצין ים גרמני שנודע בשל פיקודו על אוניית מערכה זוטא אדמירל גרף שפה והטבעתה במכוון בקרב נהר לה פלטה במלחמת העולם השנייה.